ઘણી વખત આધારકાર્ડના અભાવે કેટલીક જીવન જરૃરિયાતની પાયાની સવલતોનાં લાભથી વંચિત રહેવું પડે છે. પરંતુ હવે આધારકાર્ડ નહીં હોય તો પણ પાયાની કેટલીક સુવિધાઓનો લાભ મળી રહેશે. યુઆઇડીએઆઇ સામે કેટલાંક કિસ્સાઓ સામે આવ્યા બાદ આ પ્રકારનો નિર્ણય લેવામાં આવ્યો હતો. આધાર કાર્ડ ન હોવાના કારણે હોસ્પિટલની બાહર ડિલિવરી કરવી પડી હોય એવા પણ કિસ્સાઓ બનેલા છે. યુઆઇડીએઆઇએ કહ્યું હતું કે, આધાર નંબર ન નહીં હોય અને વૃદ્ધાવસ્થાના કારણે બાયોમેટ્રિક મેચ નહીં થાય તો પણ લોકોને સુવિધાઓથી વંચિત રાખવમાં નહીં આવે. યુઆઇડીએઆઇએ સરકારી વિભાગો, મંત્રાલયો તથા રાય સરકારને જણાવ્યું હતું કે, કોઇ પણ પાયાની સુવિધા તેમજ આવશ્યક સર્વિસ માટે આધારના કારણે યોગ્ય ઉમેદવારને અન્યાય ન થવો જોઇએ. જે તે ધારકને તે સર્વિસ તથા સુવિધાનો લાભ આપવામાં આવે. આધારકાર્ડનાં ફરજિયાતપણાના કારણે અનેક લોકોને હાલાકીનો સામનો કરવો પડે છે. યુઆઇડીએઆઇએ જણાવ્યું હતું કે, કેટલાક ગંભીર કેસમાં આધારકાર્ડના ફરજિયાતપણાને ધ્યાને ન લેવામાં આવે. જોકે, હોસ્પિટલમાં ભરતી તેમજ દવાઓના કેસમાં આધારકાર્ડ ન હોવાથી સૌથી વધારે મુશ્કેલીઓ દર્દીઓને પડે છે. દેશમાં યાં ગંભીરતાને જોઇને ફરજિયાતપણે આધારકાર્ડની માગ કરવામાં આવે છે તે ક્ષેત્રને અધિકારીઓએ સંબંધિત સ્ટાફને સસ્પેન્ડ કરી દેવા જોઇએ. આવા સ્ટાફ સામે કડક પગલા લેવામાં આવે. યુઆઇડીએઆઇએ કહ્યું કે, આધારકાર્ડ ન હોય એવી સ્થિતિમાં ચોક્કસ ગાઇડલાઇન છે જેને ધ્યાને લેવામાં આવે. જેમાં લાભાર્થીઓને યોગ્ય સર્વિસ તથા સવલત આપવાની જોગવાઇ સ્પષ્ટ્ર છે. આ મામલે દરેક રાયના સચિવોને પત્ર લખવામાં આવ્યો છે. પાયાની અને જરૃરી સુવિધાઓ માટે લાભાર્થીઓને મુશ્કેલી ન પડવી જોઇએ. આધારકાર્ડના ફરજિયાતપણાને લઇ ગંભીરકેસમાં સુવિધાઓથી વંચિત રાખી શકાય નહીં. વૃદ્ધોને રાશન મળી રહેશે, બાળકોને શાળામાં પ્રવેશ મળેશ, હોસ્પિટલમાં ઇમરજન્સી દરમિયાન સારવાર મળશે, આરોગ્ય સંબંધી સેવા તથા દવાઓ મળશે.